《同胡子忠重游燕子矶闻我兵复朝鲜》
明代·温纯

宝阁重登酒半阑，相逢春色映层澜。飞矶岂学衔泥燕，近水常留折苇滩。

日送花阴侵座入，夜耽棋局把杯弹。东征忽报师全捷，赌墅风流忆谢安。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。